CELEX: 32018D1153
Language: el
Date: 2018-06-26 00:00:00
Title: Απόφαση (ΕΕ) 2018/1153 του Συμβουλίου, της 26ης Ιουνίου 2018, σχετικά με την υπογραφή, εξ ονόματος της Ένωσης, της συμφωνίας για την ασφάλεια της πολιτικής αεροπορίας μεταξύ της Ευρωπαϊκής Ένωσης και της κυβέρνησης της Λαϊκής Δημοκρατίας της Κίνας

21.8.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 210/2
               
            
         ΑΠΌΦΑΣΗ (ΕΕ) 2018/1153 ΤΟΥ ΣΥΜΒΟΥΛΊΟΥ
         της 26ης Ιουνίου 2018
         σχετικά με την υπογραφή, εξ ονόματος της Ένωσης, της συμφωνίας για την ασφάλεια της πολιτικής αεροπορίας μεταξύ της Ευρωπαϊκής Ένωσης και της κυβέρνησης της Λαϊκής Δημοκρατίας της Κίνας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 5,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Με την απόφασή του της 7ης Μαρτίου 2016 το Συμβούλιο εξουσιοδότησε την Επιτροπή να ξεκινήσει διαπραγματεύσεις με την κυβέρνηση της Λαϊκής Δημοκρατίας της Κίνας για συμφωνία για την ασφάλεια της πολιτικής αεροπορίας. Η Επιτροπή διαπραγματεύθηκε, εξ ονόματoς της Ένωσης, συμφωνία για την ασφάλεια της πολιτικής αεροπορίας μεταξύ της Ευρωπαϊκής Ένωσης και της κυβέρνησης της Λαϊκής Δημοκρατίας της Κίνας («η συμφωνία») με σκοπό την ενθάρρυνση της διμερούς συνεργασίας στον τομέα της ασφάλειας της πολιτικής αεροπορίας και η διευκόλυνση του εμπορίου και των επενδύσεων σε αεροναυτικά προϊόντα μεταξύ της Ένωσης και της Λαϊκής Δημοκρατίας της Κίνας.
                  
               
                     (2)
                  
                  
                     Η συμφωνία θα πρέπει να υπογραφεί, εξ ονόματος της Ένωσης, με την επιφύλαξη της σύναψής της σε μεταγενέστερη ημερομηνία,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται, εξ ονόματος της Ένωσης, η υπογραφή της συμφωνίας για την ασφάλεια της πολιτικής αεροπορίας μεταξύ της Ευρωπαϊκής Ένωσης και της κυβέρνησης της Λαϊκής Δημοκρατίας της Κίνας («η συμφωνία»), με την επιφύλαξη της σύναψης της εν λόγω συμφωνίας.
         
         
            Άρθρο 2
            Ο πρόεδρος του Συμβουλίου εξουσιοδοτείται να ορίσει το (τα) πρόσωπο(α) που είναι αρμόδιο(α) να υπογράψει(ουν) τη συμφωνία εξ ονόματος της Ένωσης.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 26 Ιουνίου 2018.
            
               
                  Για το Συμβούλιο
               
               
                  Η Πρόεδρος
               
               E. ZAHARIEVA